text: দ্যা মিরেজ পলিনেশিয়ান থিমসমৃদ্ধ ৩,০৪৪ রূমবিশিষ্ট একটি রিসর্ট এবং ক্যাসিনো রিসর্ট যা যুক্তরাষ্ট্রের নেভাডার প্যারাডাইস এ অবস্থিত । রিসর্টটি ডেভলপার স্টিভ ওয়েন দ্বারা নির্মিত এবং বর্তমানে এমজিএম রিসর্টস ইন্টারন্যাশনাল এর মালিকানাধীন ।
  
  মিরেজ এর সামনে স্থাপিত তাঁবুটি এককভাবে স্থাপিত পৃথিবীর সবচেয়ে বৃহৎ তাবু । রিসর্টটি হতে বিনামূল্যে একটি ট্রামের মাধ্যমে অন্যান্য হোটেল যেমন ট্রেজার আইল্যান্ড হোটেল এবং ক্যাসিনোতে যাতায়াতের ব্যবস্থা রয়েছে ।
  
  ইতিহাস
  
  নির্মাণ
  দ্যা মিরেজ রিসর্টটির নকশা করেন জোয়েল বার্গম্যান এবং এটি নির্মাণ করেন ডেভলপার স্টিভ ওয়েন । রিসর্টটি ১৯৮৯ সালের ২২ নভেম্বর উদ্বোধন করা হয় ।
  
  দ্যা মিরেজ ইতিহাসে সবচেয়ে ব্যয়বহুল হোটেল ক্যাসিনো ছিল, যার নির্মাণ ব্যয় ছিল সর্বমোট ৬৩০ মিলিয়ন ইউএস ডলার ।
  
  এটি নির্মাণের ক্ষেত্রে স্টিভ ওয়েন লাস ভেগাসের রিসর্টে যে স্ট্যান্ডার্ড বা নির্মাণশৈলীর দৃষ্টান্ত স্থাপন করেন, সে জন্য তাকে আধুনিক লাস ভেগাসের জনক হিসাবে আখ্যায়িত করা হয় ।
  
  ওয়েন তার দ্যা মিরেজ রিসর্টের ব্যবসায়িক সাফল্যের উদ্দেশ্যে মিরেজ নাম ব্যবহারকারী অপর দুটি স্থানীয় ব্যবসা ক্রয় করে নেন । এগুলো হচ্ছে যথাক্রমে লা মিরেজ ক্যাসিনো এবং দ্যা মিরেজ মোটেল ।  যখন দ্যা মিরেজ রিসর্ট চালু করা হয়, তখন এটি ছিলো প্রথম ক্যাসিনো যেখানে সকল টেবিল গেম এ ফুল টাইম সিকিউরিটি ক্যামেরা ব্যবহার করা হয় ।
  
  শুরুর বছরগুলো
  ১৯৯০ থেকে ২০০৩ সাল পর্যন্ত দ্যা মিরেজ সেইগফ্রাইড ও রয় শো এর ভেন্যু হিসাবে জনপ্রিয় ছিলো । এ শো গুলোতে ম্যাজিক এবং বন্য প্রানীর খেলা দেখনো হত । ২০০৩ সালে শো এর পারফর্মার রয় হর্ন একটি সাদা বাঘের কামড়ে আহত হওয়ার পর শো টি বন্ধ হয়ে যায় ।
  
  সাম্প্রতিক সময়
  ২০১২ সালের নভেম্বরে দ্যা মিরেজ গোল্ডেন নাগেট ক্যাসিনোর পর দ্বিতীয় লাস ভেগাস ক্যাসিনো হিসাবে ব্ল্যাকজ্যাক ভ্যারিয়েন্ট ফ্রি বেট ব্ল্যাকজ্যাক অফার করে ।
  
  ২০০১৫ সালে এমজিএম রিসর্টস ইন্টারন্যাশনাল ঘোষণা করে যে তারা দ্যা মিরেজ এবং অন্যান্য সম্পত্তিকে একটি রিয়েল এস্টেট ইনভেস্টমেন্ট ট্রাস্টে পরিণত করবে । এমজিএম দ্যা মিরেজকে পরিচালনার কাজ অব্যাহত রাখবে ।
  
  আকর্ষনসমূহ
  প্রধান আকর্ষনসমূহের মধ্যে রয়েছে-
  
   সেইগফ্রাইড এবং রয় এর সিক্রেট গার্ডেন এবং ডলফিনের বাসস্থান । সিক্রেট গার্ডেনটির নকশা করেন ম্যানি কামানো ।
   কৃত্রিমভাবে তৈরি একটি আগ্নেয়গিরি যা হতে রাত ৭টা এবং ৮টায় অগ্নুৎপাত ঘটে । ২০০৮ সালের ডিসেম্বরে সংস্কার কাজ চালানোর পর কৃত্রিম আগ্নেয়গিরিটিতে সত্যিকারের আগ্নেয়গিরির অগ্নুৎপাতের শব্দ সংযোজন করা হয় ।
   নিউইয়র্ক থিমযুক্ত ১৬,০০০ বর্গফুট(১,৫০০ বর্গ মিটার) আয়তনের একটি নাইটক্লাব । ভেন্যুটিতে নিয়মিতভাবে বিভিন্ন অনুষ্ঠানের আয়োজন করা হয় ।
   “রিভ্যুলিউশান আল্ট্রা লাউঞ্জ”,  ৪,০০০ বর্গফুট(৩৭০ বর্গ মিটার) আয়তনের একটি আল্ট্রা লাউঞ্জ ভেন্যু, যেখানে ৪০০ লোক একত্র হতে পারে । ভেন্যুটিতে একটি বিটলস থিম সংযুক্ত হয়েছে এবং রয়েছে সাপ্তাহিক এলজিবিটি সানডে নাইট ইভেন্ট, যাকে বলা হয় “রেভো সানডে” ।
   “বেয়ার”, পুলের পাশে একটি লাউঞ্জ যেখানে অতিথিরা নিজেদেরকে অনাবৃত করতে পারে । এখানে প্রবেশের জন্য একজনকে অবশ্যই ২১ বছর অথবা তার বেশি বয়সের হতে হবে ।
  
  মুভিতে দ্যা মিরেজ
   রাউন্ডারস মুভিতে দ্যা মিরেজ এর পোকার খেলার রুমটি একজন চরিত্রের স্বপ্ন হিসাবে ফুটিয়ে তোলা হয় । 
   ভেগাস ভেকেশান মুভিটি মূলত দ্যা মিরেজ মোটেলটিতে ধারণ করা হয় । 
   কমপক্ষে তিনটি ভিডিও গেমস এ দ্যা মিরেজ হোটেলের দৃশ্য চি্ত্রায়ন করা হয়েছে ।  
   পিওর কান্ট্রি মুভির বিভিন্ন দৃশ্যে দ্যা মিরেজকে ব্যবহার করা হয়েছে । 
   ২০১২ মুভিটির বিভিন্ন অংশে দ্যা মিরেজ রিসর্টটি দেখানো হয়েছে । 
   ২০১৩ সালের মুভি দ্যা উলফ অব ওয়াল স্ট্রিট এর একটি দৃশ্যে দ্যা মিরেজকে ব্যবহার করা হয়েছে ।
  
  রেফারেন্স
  
  বিষয়শ্রেণী:যুক্তরাষ্ট্রের হোটেল
title: দ্যা মিরেজ